
LU EL PO ANDÀ 


PERSONAGGI 


—_— 


Berta, Marchesa di Monterenzo. 
La signora Guendalina. 

| El Marchés Staffa. 

El Conte Guido. 

Battista, servo. 

ATTO UNICO 


——_—_—_— 


La scena rappresenta un Salone — Camino — Tavo!o, 
Timbro. 


SCENA PRIMA. 


Guendalina davanti allo specchio vede il Mar- 
chese Staffa introdotto dal domestico. 


Gue. Oh buon giorno, Marchese ! 

Sta. Comè, comò, l'è chi lee? Quand l’è che l'è 
tornada ? 

Gue. Da tre giorni. 

Sta. E da dove, se è lecito? 

Gue. Sont stada a passà duu més in casa di 
parent de mè marì, intanta che lu el gira el 
mond. 

Sta. Sti marì, sti marì! E la soa prima visita 
l'è stada per la Marchesa ? 

Gue. Oh no, se semm giamò vist finna de l’al- 
trér; ma g'aveva promiss de vegnì a passà 

ona giornada de lee, e come el ved me sont 

installada. Anzi, s'el permett, cominciaroo & 

fagh gli onori di casa, Prego, ch’el se comoda. 
(siedono ambidue). 

Sta. Ma, la marchesa dove l'è ? 

Gue. A la soa toalett; l’è adree a fass bella 
perchè a momenti l’ è l’ora che riva el cont 
Guido, sò nevòd, se no sbagli, che quanto 
prima, èh? l’ha sentii? 

Sta. Cosa? 

Gue. Comè, le sa no? El matrimoni del cont 
Guido cont la Marchesa. Ch'el vaga là, ch’el 
faga minga mostra de vegnì giò di nivol; el 
padregn del promesso sposo l'ha minga de 
savell ? 

Sta. El soo pur tropp! 

Gue. Ah pardon! Me regordava pù che anca 
lu el ghe aspirava; adess però l’avarà miss 
el sò coeur in pàs, èéh? 

Sta. El coeur in pàs? Nanca per sogn! Daroo 
contra a sto matrimoni cont tutt’ i mè forz. 

Gue. Ma el parla propri sul seri? Davvera? El 
g'ha ancamò ona quai speranza ? 

Sta. Fin tant che on ammalaa l'è minga mort 
se pò salvall, e on matrimoni fin che l’è 
minga conclùs del tutt se pò fall trà a mont. 

Gue, Anca quell del sò figliaster ? 

Sta. Anca quell del mè figliaster. 

Gue. Che s'ha de fa de chi a quindes dì' second 
quell che m'ha ditt la Berta? 


ATTO UNICO Q 


Sta. L'è vera che hin appenna quindes dì, e l'è 
on poo tropp poch... Ma e pensà che sont 
staa mi che ghe l’hoo presentaa sto bell 
mobil! 

Gue. Ecco el sbali ! 

Sta. Ma, propri! Chi l'è che ha de andà a pensà 
che ona donna come la Marchesa l’avess de 
preferì on bagaj — almen, quasi — propri 
in del moment che l'aveva appenna perduu 
el sò marì, vece de sessant'ann, el Marchés 
de Monterenzo! E anca quell l’hoo presentaa 
mi, néh! 

Gue. Alter sbali che l’ha faa. 

Sta. El soo ben; ma chi l’è che aveva de sup- 
ponn che la Marchesa l’avess de posponem a 
on vece de quella fatta ! 

Gue. El doveva mett avanti i pass prima. 

Sta. L’ hoo ben faa; ma al moment de fa la 
mia domanda senti che l'era già promessa al 
Marchés de Monterenzo. 

Gue. Che lu l'aveva presentaa. 

Sta. Va benone. Se fa el matrimoni; mi già 
voreva diventà matt del dispiasè. Moeur el 
marì, torni a sperà, ma nonsignore! m'ha 
proprì de borlà adoss de Paris, che l'è finna 
de quand el g'aveva sett ann che l'è là, on 
nipote, on figliaster, cosse soeuja mi... combi- 
nazion el presenti alla Marchesa, lu traccheta! 


10 LU EL PO ‘ANDA 
el g'ha faa la cort, a lee el ghe piàs, se pia- 
sen tutt’ e duu, e de chi a quindes dì el 
matrimoni.... Ah! per Dio el se farà no, do- 
Vess anca... 


SCENA II. 


Berta e detti. 


Gue. Oh ecco la Berta. 

Ber. (entrando) Bon giorno. 

Sta. Che la me permetta.... (o/7rendole marrons 
glacees). 

Ber. Lu el voeur semper vess el tipo della ga- 
lanteria.... Grazie, el mè càr padregn! 

Sta. Comè, padregn! 

Ber. Ma sì, padregn, L'è minga padregn del 
cont Guido? El cont Guido l’ha de vess mè 
marì, donca! 

Sta. Sò marì.... minga nancamò. 

Ber. Al sì, che l’è vera! Me ricordi mai che 
lu l’è tanto contrari. 

Sta. Contrariissim, e me opponaroo cont tutt’ i 
mè forz: mangiaroo tutt el mè patrimoni, el 
diseredaroo.... 

Ber. Ch'el sia logich almen: s'el mangia tutt 
el sò patrimoni, me pàr che l’ereditaa.... 


ATTO UNICO 11 

Sta. Tocujaroo mice. ° 

Ber. Saremm in duu per voregh ben alla sposa. 

Sta. G'avaroo di fioeu.... (Guendalina ride) Sis- 
signora, g'avaroo di fiocu! 

Ber. Che giugaran insemma ai noster e che 
maridaremm insemma. 

Sta. (La rispond a tutt sta...) Ma la ghe vocur 
pur anca ben a sto bell mobil? 

Ber. El g'ha tutt per fass vorè ben. 

Sta. Che la guarda che i apparenz ingannen. 

Ber. Cioè, cosse el voraria di’ ? 

Gue. L'è la passion, Marchés, che le fa parlà. 
Andemm, coss’' el g' ha de rimproverà al sò 
figliaster de che l’è a Milan? 

Sta. Sigura, già, che de che l’è a Milan no poss 
alter che avegh bonna opinion de lu; ma l'è 
prima che bisogna andà a vedè. L'è staa a 
Paris dodes ann, in mezz a.... chi sa che gio- 
ventù vertiginosa. Eh già, soa zia, la baro- 
nessa Raspantini, la doveva vessen informada 
molto ben, l’è semper staa in casa soa, e sce 
fuss in di pagn de la Marchesa, prima de 
vegnì a ona determinazion, me rivolgiaria a 
la Baronessa per averne le rispettive informa- 
zioni, perchè ne dev savè de quij... de qui)... 

Ber. E se mi g'avess de di’ che fu fatto quell 
ch'el dis lu? El sa benissim quanto la baro- 
nessa Raspantini la ghe voress ben alla mia 

mamma; ‘ben, mi, appoggiada a ciò, g' hoo 
mandaa a Paris ona bonna lettera annun- 
ciandegh el mè matrimoni e pregandela a 
dimm la soa opinion in proposit (entra Bat- 
tista con lettera sur un vassoio) Oh guarda, 
te voeu vedè che l’ è la risposta della Baro- 
nessa.... Ma sigura, l'è propri lee! Gh'è i sò 
ciffer e gh’è su el boll de Paris. Guarda quand 
se dis, &h! (a Guendalina) Te permettet ? 
(Battista via). 

Gue. Fa pur! 

Ber. E lu? 

Sta. No vedi l'ora de vedè cosse la dis. 

Ber. (stracciando nell’ impazienza il suggello 
della lettera che è senza busta) Bisogna che 
la g'avess pù d’envelopp, la m'ha mandaa ona 
lettera all’ antiga.... (/a per leggere) G' hoo 
finna paura a leg; se sta lettera la m'avess 
de svela ona fila de brutt robb.... 

Gue. Andemm, andemm, donca, coragg ! 

Ber. Oh che rabbia, l'è malada e la podarà 
minga assist al sposalizi! Oh ecco chi dove 
la me parla del Guido.... Ah le conoss propri 
polito... Oh quanti elogi che la ghe fa! Ah 
che brava Baronessa ! 

Gue. Cosse la dis infin? 

Ber. Etiti, etiti, etiti.... (leggendo) «In una pa- 
rola, non gli conosco che un difetto solo... » 


ATTO UNICO 13 

Sta. Ah! 

Gue. On difett sol, meno male. 

Ber. (leggendo) « Egli è.... » 

Gue. e Sta. Egli è? 

Ber. Se po’ no leg: el sigill l’ha quattaa la 
parola ! 

Gue. (per prendere la lettera) Lassa on poo 
vedò,... 

Sta. (c. s.) Che la permetta... 

Ber. L'è inutil, se pò no; la parola pussee im- 
portante de tutta la lettera l’ha propri de 
vess quattada dalla ceralacca ! 

Gue. Va avanti a bon cunt; chi sa che in del 
seguiti... 

Ber. L'è vera, guarda che combinazion! (con 
rabbia) « So bene che questo difetto può anche 
«non essere considerato un difetto, e che 
« molte mogli vorrebbero avere un marito 
«come Guido, ma è certo anche che per 
« molte altre potrebbe essere causa d'incom- 
« patibilità di carattere; del resto vivendo, 
«come tu fai, in intimità con Guido, questo 
«enòrme difetto non ti deve essere scappato 
« o potrai benissimo esserti accorta ch'egli è...è 

Gue. e Sta, Ch'egli è.... 

Ber. «Tale quale io te lo dipingo ». L'è fenida, 
gh'è pù nient! (scena a soggetto). 

Sta. Cosse ghe disova mi? Del rest se ved che 

la Baronessa la ghe voeur on gran ben: no 
la g'ha scopert che on difett sol! 

Gue. Se avessem de consultall lu, chissà cosse 
ghe ne scopriria. 

Ber. Ma l'è possibil che mi poda sta in st’ in- 
certezza chi! Guido el g'ha on difett, on di- 
fett enorme ch’ el podaria vess causa de in- 
compatibilitaa de caratter per tanti miee.... 
Marchés, lu l’è obbligaa a conossel, 

Sta. G'hoo giamò ditt che ghe n’ha minga ap- 
penna vun, ma ghi ha tutti i difett. 

Gue. S'el ghe somejass al Marchés, forse... 

Sta. Lee la g'ha bell pari a scherzà; gh’el torni 
a ripett: Guido el g'ha tutt’ i difett possibil 
immaginabil. 

Ber. Che mi e disa, almen. 

Sta. Ecco el diflicil; appunto perchè el g' ha 
tutt’ i difett, ch'el g' ha quell anca de vess 
finto, e quand vun l'è finto come la voeur fa 
a capì? 

Gue. Che filosofia ! 

Ber, Mi moeuri de savell! 

Gue. S' el fuss el Marchés el saria subit faa a 
trovaghel: no ghe saria che l’embarras du 
choix (Berta passeggia arrabbiata e sconcer- 
tata). 

Sta. Oh insomma, l’è ora de fenilla, sura Guen- 
dalina ! 





ATTO UNICO ° 15 


Gue. Ecco, ecco, el va subit in collera; e vun 
d’on difett. Chissà poeu come l'è gelòs! 

Sta. Ah quest sì, poeu! Siccome sont de razza 
spagnoeula.... 

Gue. E duu. Giugadòr, poeu, parlemmen nanca; 
galante, pocu.... se cunta di storiell sora el 
sò cunt.... 

Sta. Ma sì, disi minga de no: se g'ha avuu 
qualche bonna fortuna... 

Gue. Quanto poeu alla maldicenza, lu el g' ha 
ona vera riputazion (Sta/fa mangia on marron 
glacé) Ecco, l'è anca golòs; el se tradiss lu 
de per lu! 

Ber. Insomma, vialter sii lì a trà via el temp 
in ciaccior e intanta troeuvem nient. 

Sta. On’ idea! 

Ber. Qual? 

Sta. Se avessem de scrivegh alla Baronessa ? 

Ber. Sì, ma a ora che la lettera l’è andada e 
tornada de Paris ghe voeur quatter dì, e mi 
in sti quatter dì mocuri. 

Sta. Telegrafemm, e in d'on'ora se g'ha la soa 
brava risposta. 

Ber. (contenta) Ah l'è vera! 

Gue. Ma, Berta, e ti t'ee de permett ona robba 
simil? Dò donn, e, se pò dill senza offend 
nissun, dò donn de spirit han de ricòr al te- 

legrafo per trovagh on difett a on omm, c a 

on omm innamoraa che voeur di’ molto! Che 
el telegrafa pur lu, sur Marchés; mi scom- 
metti che nun el savaremm prima de lu. El 
cont Guido el dev vegni a momenti; la saria 
bella che... * 

Sta. Ben, vedaremm, accetti la scommessa. In- 
tanta mandi el dispace (va al tavolo e scrive) 
«Parigi, rue S. Honoré, 4 — Baronessa Ra- 
«spantini — Ricevuta lettera, parola nascosta 
«ceralacca, difetto incognito quale? Attendo 
«risposta casa Monterenzo — STAFFA » (con- 
tando sottovoce fino al venti) E vint, ecco 
fatto ! 

Gue. Se fuss in lu però ghe mettaria ona quai 
parola pussee; mi g'hoo paura che la capissa 
minga. 

Sta. La Baronessa la g'ha talent, l'è ciarissim; 
l'è inutil trà via trii o quatter franch de pù. 

Gue. Ecco, l'è anca avàr.... Lu sì che ghi ha 
tutti i difett! 

Sta. Ah birbona! Allora adess mi corri al te- 
legrafo, e in d’ona mezzoretta sont indree 
cont la risposta. Marchesa, sura Guendalina... 
(complimenti a soggetto). 





ATTO UNICO 1? 


SCENA III. 


Berta e Guendalina. 


Ber. E donca, cosse te fee cunt de fa? 

Gue. Prima de tutt te assicuri che se diverti» 
remm. 

Ber. In che manera? 

Gue. Te vedaree; però bisogna che ti te g'ab- 
biet minga paura. 

Ber. Paura de cosa? 

Gue. Paura de trovaghel propri sto benedetto 
difett. Che di volt el fuss mej savell no, 

Ber. No, no, no, mi vuj savell. 

Gue. Allora, concertemm el piano de campagna. 
On omm come el cont Guido bisogna ciappall 
de sorpresa. Mettemm chi in vista sti mar- 
rons glacées. 

Ber, Per fa? 

Gue. Lassa fa de mi, ti; dove l'è ch'el se setta 
giò de solit ? 

Ber. Chi. 

Gue. Ecco chi, propri alla portada della soa 
man, Se l'è golòs, ne toeujarà su vun, e poeu 
duu, e poeu trii,» 

Ber, L'è vera! 


Lu el po andà, R 

Gue. Adess damm 
carta de lettera. 

Ber. Eccoi lì in la papeterie. 

Gue. (mette un foglio di carta nell’enveloppe, 
sigilla, poi dice a Berta mentre suona il cam- 
panello) Seriv el tò nomm e el tò indirizz su 
chi... 

Ber. (eseguendo) Cosse te voeu fa? 

Gue. Lassa fa de mi. 

Bat. (entrando) La signora l’ha sonaa? 

Gue. Battista, ciappa sta lettera; appenna che 
sarà arrivaa el conte Guido, dopo dés minutt 
ch'el sarà chi, te ghe portaree sta lettera 
alla Marchesa disend che l’ha portada el ser- 
vitòr del princip de Rivadebra. 

Bat. Va benissim (via). 

Ber. Ma, vòj, te see ben ch'el Princip el m'ha 
faa la cort on més de fila. 

Gue. L'è ben per quell, foo per vedè se l'è ge. 
lòs. Ah! (pensando) cosse l’ è ch’ el podariss 
vess ancamò? Ahn! courreur, galante, e bi- 
sognaria provall già. 

Ber. In che manera ? 

Gue. Semper el mè sistema: bisognaria che mi 
podess sta sola cinqu minutt cont lu. 

Ber. (controscena). 

Gue, E l'è cert già che el capissi subit, al prim 
moviment, 


EL PO ANDÀ 
on envelopp e on foeuj de 

ATTO UNICO 19 

Ber. No, no, no, me piàs minga. 

Gue. Te sariet gelosa ? 

Ber. Come ona tigre, 

Gue. Allora s’ciao, mettemm de part el penser 
(prende la scatola da zolfanelli e li bagna 
nell'acqua). 

Ber. Cosa te fet adess? 

Gue. Te vedet no? bagni i zolfanei, cercaremm 
el modo de fagh pizzà quaicoss, 

Ber. Oh che matta che te set (ride). 


SCENA IV. 


Battista, Conte Guido e dette. 


Bat. El sur conte Guido (annuncia e parte). 

Gui. Che allegrìa.. Bon giorno Berta... Sura 
Guendalina. 

Ber. Oh ma che lusso! come l’è bell stamattina. 

Gue, L'è vera. 

Ber. De dove l'è ch’el ven in frak? 

Gui. Vegni dal Municipi. 

Ber. Dal Municipi ? . 

Gui. Sì da on sposalizi.., Gigi Prato, 

Ber. Oh chi l'è che l'ha tolt? 

Gui, Dusent milla lira, 

Gue, Hin bej almen? 

Gui. Minga mal... guarden losch tutt e duu però. 

Ber. Allora... oggi giorno di gala, pranzo, fe- 
sta da ballo. 

Gui. Dal pranzo me sont dispensaa. 

Ber. Mal, el perd ona bonna occasion. 

Gue. De mangià ben. 

Ber. E de bev mej (sguardi tra l'una e l'altra 
donna). 

Gue. L'è la stagion di salvadigh. 

Ber. Della legora. 

Gue. De ogni sort de primizi. 

Ber. Di triffol.. Ghe pias i triffol? 

Gue. El Champagne? 

Ber. El Bordeaux. 

Gui. Come sann a memoria tutt sti piatt... semm 
in piena cusina. Che golosonn! (va a mettere 
il cappello in fondo. Berta guardandolo va a 
sedersi vicino a Guendalina sul sofà). 

Ber. E lu no! 

Gue. Spetta on poo... (vedendo Guido sedersi al 
tavolino guardando i marrons ne prende una 
lo guarda, lo gira in mano poi lo rimette) 
L'è propri minga golòs. 

Ber. Sel va no al pranzo l'andarà per lo meno 
alla festa da ballo perchè l'è cert che la ghe 
sarà, 

Gui, Anca a quella speri de andagh no, e sì che 
la sarà magnifica perchè gh’è di gran invit. 





ATTO UNICO 21 

Gue. Oh che bellezza! el ghe va no? 

Gui. Cosa hoo mai de andà a fa? mi già el ball 
el m'è antipatich. 

Gue. Ghe sarà ben on quai salott a part per 
quij che balla no con di tavol coi tapperitt 
verd con su di cart e di bon bigliett de banca. 

Gui. L'è possibil ona quai partida a tarocch. 

Gue. O de lansquenet, o de macao... l'è tant de 
bon gener adess. 

Gui. Propi? 

Ber. El giuga lu? 

Gui. Mai, ho mai conossuu nissun gioeugh, ma 
da quell che vedi en conossen lor molto pus- 
see de mi. 

Ber. Per mi i gioeugh i detesti... el ball però el 
me pias e speri che quandjsaremm marì e miee.,, 

Gui. Ah, allora el sarà on’ alter para de ma- 
nich, andaroo ancamò ai me bravi fest per 
menà la mia cara mierina e per vedella con- 
tornada de omaggi e saront felice se on’ og- 
giada de la mia cara Berta de tant in tant 
la vegnarà a damm la proeuva che in mezz 
al so trionfo la pensarà on poo a mi. 

Ber. Oh semper. 

Gue. Semper semper... tra on valzer e l’alter; 
a meno che però no ghe sia on quai bell gio- 
vinotto che... 

Gui. Oh! in quanto poeu al bell giovinott... s00 

minga, el podaria anca vess bell come on 
Adone che... 

Gue. L'è on fatto però che in di fest de ball... 
el sa vera... se po trovà on quai giovin de 
spirit, galant e amabil... e tra el cald di salon 
la polver, l'orchestra... 

Gui. Che la ghe disa alla sura Guendalina de 
finilla perchè se mi l’ascoltass, podaria inquie- 
tamm. 

Gue. Oh perchè? l'è minga ona robba noeuva 
già; la se vista tant de quij volt... 

Ber. El saria gelòs forsi? 

Gui. Gelòs! (“e prende per mano tutte due) La 
gelosia la dipend de dò robb, prima del ca- 
ratter che s'ha ricevuu da mader natura, se- 
cond dai grad de bonna fed che se g'ha nella 
donna a cui se ghe voeur ben. 

Ber. Donca lu l'è propi minga gelòs? 

Gui. Ghe vuj tropp ben e dal ben la stima. 

Bat. (entra con lettera sopra guantiera) Ona 
lettera per la sura marchesa. 

Ber. (prendendola) Chi le manda ? 

Bat. L'ha portada el servitor del princip Riva- 
debra (Ze donne guardano ansiosamente Guido). 

Gue. (sottovoce) Me par che l’abbia trasalii. 

Ber. L'è diventaa smort. 

Gui. El princip Rivadebra quell che prima se no 
me sbagli el ghe faseva... 
































ATTO UNICÒ 23 

Ber, (contenta) Ecco ecco el gelòson... 

Gui. Ma no propi nient del tutt... con on' altra 
confessi che quella lettera lì... ma colla mia 
Berta. 

Ber. Colla sua Berta, cosa?... 

Gui. Colla mia Berta che conossi nemisa de 
ogni sorta de coquetteria... 

Ber. Nient del tutt invece... me pias a fa la 
coquette anca mi fin tropp... me pias e me 
semper piasuu a famm fa la cort e del prin- 
cip specialment... 

Gue. Ovei, ovei, ovei. 

Ber. E meriti propi minga che se g’abbia tanta 
bonna fed in mi, 

Gui. Berta, 

Ber. Non signore meriti propi no, el capiss? 

Gui. Vuj credeghel dal moment che me le dis 
con tanta... 

Ber. Ah! l'è gelòs. 

Gui, Torni a ripet de no... anca per el me ca- 
ratter istess... g'hoo on caratter fa così. 

Ber, Ah Guendalina mi ghe rinonci. 

Gue. No spetta on poo... fagh brusà la lettera. 

Ber. (con aria commossa rimette la lettera a 
Guido). Ch’el brusa sta lettera, che la brusa, 
vuj minga leggela. 

Gui, Perchè brusalla? 

Ber. Perchè de sì! 

24 LU EL PO ANDÀ 

Gue. Che le brusa donca. 

Gui, Se le desidera propi.. Ma gh'è minga de 
foeugh. 

Gue. Là là sul camin gh'è di zolfanej (Conte 
tenta accendere diversi zolfanelli). 

Ber. El se inrabbiss minga veh! 

Gui. Che zolfanej cattiv, tacchen no. 

Ber. L'è on angiol. 

Gui. La strasciaroo tutt a bocconitt e s’ciao. 

Gue. El ritratt della pazienza. 

Ber. Ti te ghe bell fa ma no se ghe trocuva 
nient! 

Gue, Spetta lassa che ghe pensa on poo. 

Gui. Berta, a momenti taccavem lit (avvici- 
nandosi). 

Ber. Taccà lit con lu? Ma l'è possibil? 

Gui. Oh perchè? 

Ber. Ma sì lu l'è minga gelòs. L'è minga giu- 
gador. L'è minga golòs. L'è minga curiòs. 
L'è minga irrascibil insomma, cosa l'è lu, lu 
l’è nient. 

Gue. Ma ghe n'ha propi minga nanca vun? 

Gui. Ma de cosa? 

Ber. Lu l’è la perfezion di omen e mi senti che 
sont minga degna de lu, mi sont umiliada, 
sont avvilida, e poeu mi già i omen perfett 
poss minga vedej, el capiss no che l’è on’ora 
che semm adree... 





“ATTO UNICO 25 

Gue. Berta cosa te diset, 

Ber. (reprimendosi) Oh! (gli volta le spalle pian- 
gendo e si ritira. Guendalina dietro a sog- 
getto). 

Gui. Oh! questa l'è nocuva, chi sa cosa la g'ha 
adoss? 


SCENA V. 
Marchese Staffa e Conte Guido. 


Gui. Oh te see chi zio. 

Sta. Si sont chi! sur conte Guido. 

Gui. Ol, oh, cosa el voeur di’ sto tuono. — Ah, 
Sì l'è vera me ricordava pu che semm rivali. 
— Donca el mè matrimoni el te va propi 
minga a geni? 

Sta. El to matrimoni l'è minga nancamò faa. 

Gui, L'è propi quell che s'era adree a pensà an- 
camì. 

Sta. Ah sì? (con gioja). 

Gui. Hoo vist di robb che me piasen nient del 
tutt. 

Sta. Che robb, che robb? 

Guî, Ma?... cosa socuja mi, chi sa cosa la g'ha 
adoss la Marchesa incoeu, chi sa cosa g’han 

ditt, l'è tutta diversa del solit. 


26 LU EL PO ANDÀ 


Sta. Ah| sì ch? 

Gui. Ti che te la conosset prima de mi te po- 
dariet dimm ona quai parola del so caratter 
perchè a di'la veritaa da quell che hoo vist 
adess el me par on caratter minga tant bell. 

Sta. Ma ecco... in confidenza mi s'era amis del 
so pover marì che l'era la bontaa personifi- 
cada e tanti volt el se sfogava con mi el me 
diseva già che l'era on continuo taccà lit, vuj 
minga di’ con quest che la soa mort la sia 
stada causada..., mai pu... ma... già quella po- 
vera donna l’avarà faa senza savè de fagh 
del mal e se sa lee giovina lu vece, nervòs, 
malaticcio. Se veduu anca di marì giovin che 
han minga poduu resist... e mi già se g’avess 
de dat on consili, se fuss al to post... 

Gui. Ah ti te penset che el marchés de Mon- 
terenzo el sia mort per... 

Sta. No vuj minga di’ quest... ma insomma, se 
fuss al to post... Guido dagh ascolt (con af- 
fetto marcato) a on zio che te voeur ben che 
puttost che de vedett in di one d’ona donna 
simil, el se) sacrificaria.... 

Gui. A sposalla lu (ridendo). 

Sta. Ah ti te ridet. 

Gui. Hoo minga de rid?... Se ved propi che te 
see disgraziaa... domadess s'era arrabiatissim 
con la Berta e dispostissim a rompela con lee, 



















ATTO UNICO 27 
te voruu subit approfittà per arrivà ti, e mi 
VOO... 

Sta. Ah te vet? 

Gui. Sì a fumà on zigar, tornaroo de chi a dés 
minutt, ti già te faree tutt el possibil per 
tram giò, ma siccome te see fin sì, ma te 
set semper staa disgraziaa in sto gener, tutt 
quell che te faree contra de mi te vedaree 
ch’el se rivoltarà contra ti. 

Sta. Oh la vedaremm. 

Gui. Da chi a dés minutt! Ciao nen zio (via). 

Sta. Sì, sì, sì, scherza pur ti... Pivell! Oh ma 
te consciaroo mi veh! 

Bat. (entrando con dispaccio pel Staffa) Un te- 
legrafo per el sur Marchés. 


SCENA VI. 


Berta, Guendalina e detti. 


Gue. E così abbiamo scoperto? 

Sta. Ecco el dispaccio della baronessa. (Legge) 
« Mio vecchio amico, non capisco niente del 
« vostro telegramma è troppo esplicito, spie- 
« gatevi meglio. Baronessa. » 

Gue. G'aveva reson'mi o no? 

Ber. No, no, no, el spòsi pu, el spòsi puttost 
lu ch’el guarda. 

Sta. Marchesa. 

Gue. Adasi, adasi, Berta, 

Ber. Perchè gh’è quaicossa de pussee odios an- 
camò al mond d'on omm che g'ha tutt i di- 
fett, quell che ghe n’ha minga. 

Gue. Ma se el marchés el dis che ghi ha tutti. 

Sta. Pardon mi hoo ditt... 

Gue. L'ha ditt sì o no? 

Sta. No mi hoo ditt... 

Ber. (colla lettera tornando a leggere) Non gli 
conosco che un solo difetto, egli è... egli è... 
(atto di disperazione). 


SCENA VII 


Conte Guido e detti. 


Gui. E così, ti e ben impiegaa sti dés minutt. 

Sta. Son minga malcontent. Te voeutt che tel 
disa, la me spòsa mi. 

Gue. Oh minga nancamò. — Conte Guido. — 
Chi gh'è ona parola — ona parola che se po 
minga legg. 

Gui, Sigura se l'è sotta alla ceralacca già... 
































ù 

ATTO UNICO 

Gue, Bisogna podè legg sta parola. 

Gui. L'è subit faa — se fa brusà on cortell — 
poeu ghe se va dessora a pocch a pocch, così 
la cera la spariss e... 

Ber. Al! (contentezza — prende il taglia carte 
e consegna a Guido). 

Gui. On ciar. 

Sta. (corre a prendere il lume sul camino, fa 
per accenderlo, i solfanelli non attaccano, im- 
paziente cerca nella tasca trova e accende la 
bugia). 

Gui. A mi (eseguisce). Ecco bell'e fatto. 

Ber. e Gue. (adosso a lui che legge — anzio- 
sità). 

Gui. In una parola non gli conosco che un di- 
fetto, Egli è... - 

Tutti Egli è... 

Gui. Oh questa l’è bella ! 

Tutti Cosa, cosa ? 

Gui. Ecco che leggen! (consegna la lettera). 

Ber, Egli è perfetto. 

Gui, Perfetto! 

Sta. Perfetto ! 

Ber. Perfetto! Marchés, Lu el m'ha domandaa la 
mia man. 

Sta. Ah mi sont el pussee felice di... (avan- 
sandosi colla bugia in mano). 

Gui, (passandogli avanti) Guarda che te ghet 


i TR 

30 LÙ EL PO ANDÀ 
in man el ciar de no smaggiatt. — Speri al- 
men che la me spicgarà... 

Gue, Gh'el spieghi mi — in sta lettera se di- 
seva che lu el g'aveva on difett, on difett 
enorme, nun se semm miss con ogni possa & 
cercall. 3 

Ber. Ma l’emm minga trovaa. 

Gui. Perchè i hoo sconduu tucc, ma se la sa- 
vess, mi son gelòs come Otello. 

Ber. Ah! 

Gui. Golòs come on gatt, giugadòr come i cart, 
furids come la tigre, disperaa, bosard, ina- 
moraa a mort poeu. 

Ber. Ah! 

Gui. De lee appenna de lee, e l'è el difett che me 
farà perdonà tutt i alter, vera Berta... 

Ber. Ghe l’ha propi poeu? 

Gui. Se ghe l’hoo! el giuri (a soggetto). 

Gue. Sur marchés? 

Sta. Lu el po andà. 


FINE DELLA COMMEDIA» 


LA 


BAILA 

PERSONAGGI 


—_—__ 


Nespola, balio. 

Tobia, barbiere, suo amico. 
Angiolina. 

Signora Sibretta. 

Signor Sibretta, suo marito. 
Gobetti. 


lie 























ATTO UNICO 





La scena rappresenta una camera di contadini. 


SCENA PRIMA. 
Nespola, Tobia e Paesani 


Coro. 
Nes. Quest’ l'è bon, cara, cara che fior 
D'on vinett, che l'è quest, oh che odor; 
Glo, glo, glo, benedetto el vidor 
Che me manda sta sort de liquor. 
Tob. Che Toky, che Alicant, che Sciampagn! 
Vin nostran, vin di noster campagn; 
Che qui alter van tutti a fornì 
In d’on poff, fumm e scuma, e bott lì. 
Nes. Che peccaa, sanguanon, ch'el me ventro 
N’ol sia largh com’ol fond d’ona tina 
Podarav inscì metteghen dentro 
De sto fior de sciropp de cantina. 
Tob. Oh che scabbi passant e salaa 
De vojamm in d'’el goss di boccaa! 
Oh che scabbi passant e suttir 
Di nost vign, di nost ronch, di nost fir. 
(paesani via). 
Tob. O Nespola, dimm on poo, cosse l'è stada sta 
sfuriada de pagamm de bev a tutti inscì all'im- 
provvisa? T'ee forsi faa ona quai ereditaa ? 


La baila. 3 

Nes. Hoo forsi "mò de cuntatel? 

Tob. Finn'adess no. 

Nes. Ben, sent, sèttet giò e damm ascolt. 

Tob, Cunta su, che sont chi cont i oregg avert. 

Nes. Mi t' hoo promiss tanti volt che t'avaria 
cuntaa su la storia dell’Angiolina, vera? 

Tob. A l'è vera. 

Nes. Ben, incoeu che l'è el dì che la compiss i 
ann, e che l'è per quell che mi hoo pagaa de 
bev, vuj anca che ti, mè amîs fidato, te sap- 
piet la storia de la mia Angiorina. 

Tob. Cunta, cunta, càr el mè Nespola. 

Nes. Sent. Dodes ann fa el Sindech el ga dis a 
la Nastasia, la mè dona: — Vorii baili ona 
tòsa? — Emi: — Ch'al sa figura, anca dò! — 
ghe rispondi. Lu allora el me dis de nà a 
Milan, in cà d’on certo sur Sibretta ... 

Tob. Che l'è ol pà dell’Angiorina. 

Nes. Donca mi voo a Milan, voo a ca de sto 
sciòr ch'al stava in d’ona contrada che se 
ciama Santina Marati, e ghe disi a sto sciòr: 
— Mi sont ol bailott, ol marì de la baila, © 
sont chi a toeu la fioeura. Tra lu e soa miee 
me fan on càr de bonn grazi, me fan settà 
giò a ona bella tavola, e mangia ca ta mangia, 
e bev ca ta bev, finna che sont staa s'gionf!... 

Tob. L'è on bell mestee a fa la baila! 

Nes. Tasii giò, donca, e stee attent, se de no 
a me imbroi, Dopo, nèh, a mne consegnen sta 
tdsa e me disen de tegnilla de cunt come se 
la fuss mia, e via, ma metti in viagg col mè 


poporott in strada de fer; appenna col vapor 
l'ha comenzaa a moeuves, la Giorina la s'è 


missa subet a sguagnì. 





ATTO UNICO 35 


N ps g’avarà avuu famm. 
» La piangeva, sta bagaja, la pi 
l piangeva che 
la ue fava finna pietaa; finalment rivi in 
n ì, Rag a cà e ciami: — Anastasia! Ana- 
ui II a volter nissun, ° 
. Pover Ne o i 
qoelli spola, che colpo a l’ è mai staa 
Nes. L'era scappada 
; cont on Bersaglier! 
x + de data pussee fastidi l'era la n 
î nava i SI 
gala: brr agh de tetta e mi ghe n’a- 
190: Sigura gia! 
Nes. Me metti a cercà on i 
t a baila per 
paés, ma in quell moment ghe Rs; cata 


Tob Perch ] 1l Og por ta ind ee e 0e 
» è 1 minga 
6 a I 1 fi u 


Nes. Quell calava! Cinquanta franch al més sa 


troeuven minga in strada, vèh! 


Tob, G'avii resòn! 
Nes. Tutt in d’on bott ma ven in ment che la 


na cavra la g’aveva ol cavrin; hoo venduu 
À cavrin e hoo, miss sotta alla cavra VAn- 
giorina a tettà; e avii vist Tobia che bell 
tocch de tòsa che l'è vegnuda su? Avii vist 


che gamb, ch i baili 
Da 80 da Soex i isinià Ve pàr che i bailissa 


Tob. Ah, ah, ah! Savii che l'è bella? Mi quand 


ga pensi, s'ciao! On omm come y 
$ a u che » 
i Rnboron dI ta DADdh, e che se Da ‘cilea 
Ah, ab, ah! E, disimm on 
spola, in dodes ann che g’avii chi pe; a 
Mt hin mai vegnuu foeura a trovalla? 
Di al; no ricevi alter che tutt’ i més i 
anee cont ona lettera dove me disen de te- 

ATTO UNICO 37 






















36 LA BAILA 


gnilla de cunt, e che on quai dì me trovaroo 
content. 

Tob. Poeu dass, ma on quai dì ve vedem sciòr 
de cavai e carrozza! Ah addio, Nespola, bi- 
sogna che vaga a mong la vacca. 


‘SCENA III. 
Sibretta, Berenice e detti. 


Sib. (di dentro) De chi, de chi, cara.... 

Nes. Chi el pò vess? 

Tob. (spiando) L'è on sciòr cont ona sciora. 

Ber. (entrando) Se pd? Ol ecco chi el noster 
car bailott! 

Nes. Oh sciora, la g'ha forsi on qual fioeu de 
bailì ? 

Ber. Comè, me conossii pù? 

Nes. Mi no, ca scusen, ma i conossi minga. 

Ber. Nun semm i signori Sibretti. 

Nes. (Antibiss, hin i gent de la Giorina!) 

Tob. (Adess vemm ben!) 

Ber. In dodes ann lè la prima volta che nun 
emm poduu abbandonà el negozi, perchè l'emm 
venduu, 

Sib. E finalment semm vegnuu a toeu la nostra 
cara Angiolina, 

Nes. Podevem ben lassà sta de incomodass. 

Ber. Perchè ? 

Nes. I preghi, che se incomoden no, che se co- 
moden. 

ia se la tòsa in dove l’è ? 
es. L'è adree ai occh.., cioè, no... l'è 

Tob, (ADD 5 a scoeura. 

Nes. "Tobia, va a toeulla, mettegh el sò scossaa 
noeuv. 

De Subet (Vemm benone!) (via). 
er. Sta nostra cara tòsa, che mi non vedi 
l'ora de vedella, la sta ben, l’è in gamba? 


SCENA II 
Angiolina e detti. 


Ang. Ven innanz, se te gh’ee coeur, che ta 
consci mi, brutt scimiott! 

Nes. Cossa gh'è? 

Ang. Nient; g° hoo daa quatter pugn a quell 
margnacch d'on fioeu del secrista. 

Nes. Perchè ? 

Ang. 0) m'ha ditt milanesa mangia sciresa. 

Nes. Te ghi ee pondaa? T'ee faa ben, brava! 
Scià on basin, Angiorinascia. 

Ang. Nèh, baila, adess a toeui su ol pan de 
mej e on tocchell de lard per fa colezion. 

Nes. Ma sì, ma sì! ” 

Ang. (correndo a prendere il pane) O baila, a 
l'è ora che vaga a cascià foeura i occh? 

Nes. Sigura che l'è oral 

Ang. Allora a voo, 

Nes. Sì, va, e regordet de vegnì a cà a mezz 
dì a mangià la minestra, nèh! 

Ang. Quell s'an arla gnanca! Ciao, baila, re- 
verissi, Tobia loia cantando). 

Nes. Che demoni d’ona tòsa! Ah andemm, anca 
mi bisogna che vaga studià perchè diman 
s "è la banda in piazza (per prendere il tam 

urro). 

Nes. Oeuh! l'è in gamba come on cavrioeu, vi- 
scora, lughiva come on pess; la ven via come 
on sparg. 

Ber. L'è bella, l'è bella? 

Nes. La pàr ona roeusa. 

Ber. E la baila, dove l'è la baila? 

Nes. La baila? 

Ber. Ma sì, la baila la sta ben? Dove l'è che 
podem vedella ? ; 

Nes. L'è adree a fa el bugadin. 

Ber. Ben, ben, andee a ciamalla che vuj bra- 
scialla su, diavol! 

Nes. Sì, sì, adess voo.... (Cosse foo mi adess?!) 
(colpito da una idea) Hin staa a vedè la ca- 
scada ? 

Ber. Che cascada? 

Nes. Ma comè, la nostra gran cascada.... van 
tutti a vedella! Ecco, lòor van de chi e van 

. semper drizz drizz, e poeu ciappen la sini- 
stra.... 

Ber. Andaremm pussee tard, prima voeurem 
saluda la baila. 

Nes. (Gh'è pù rimedi, chi ghe voeur ona baila...) 
(colpito da una idea) Oh! 

Ber. Eh? 

Nes. Adess ghe la meni chi subit... (Ciappi la 
Lugrezia, la postera, l’è sorda come ona tappa, 
inscì la capiss nagotta, e ghe la presenti per 
mia miee!) Vegni subet (via). 

Ber. Che fa de bonasc e de sincer ch’el g'ha 
sto bailott. 

Sb. L'è vera. Berenice, a pensà che adess ve- 
daremm la nostra tòsa, me senti ona certa 
robba che.... 


ATTO UNICO 39 


Ber. E mi? Stà dodes ann senza vedella, la 
gh’è voruda tutta! Del rest mi sont minga 
malcontenta, perchè l’aria de Milan l'è mal- 
sana per i fioeu: la manca de ossigena.... 
(vedendo una lettera sul tavolo che aveva îin- 
cominciata Nespola) Oh guarda guarda ona 
soa lettera, conossi la scrittura ! 

Sib. Vedemm, vedemm. 

Ber. (legge) « Caro papà e cara mamma — Vi 
«scrivo per dirvi che mi sono ingrassata di 
«sei libbre...» L'è strana però: l’è trii ann 
ghe la me scriv tutt’ i més, e tutt’ i més la 
me dis che la cress sés libbre in grassezza; 
a st'ora la dovaria vess ona bonza (/egge) 
«La mia baila continua ad essere la più 
«buona delle madri.... » Che bonna donna, hoo 
faa ben a portagh el sciall! (/egge) « Io non 
«voglio andar via da questo paese fino a che 
«non avrò 20 anni; il medico mi ha detto 
«che l’aria della città mì ucciderebbe.... » La 
g'ha resòn, gh'è minga de ossigena. 

Sib. Però, lassalla chi anmò sta tòsa per vott 
ann, la ghe sta no. 

Ber. Voeur di’ che adess che gh’emm pù de 
affari che me ten ligaa, vegnaremm foeura de 
spess a trovalla (legge) « Vado sempre a 
«scuola; imparo la grammatica, la geografia, 
«la cosmografia, l’idrofobia e la litografia... » 
Troppa, troppa robba! (legge) « Senza contare 
«la danza, la musica, il disegno, l'equitazione, 
«e se voi sarete tanto buoni da mandarmi 
«un asino, che potrà anche servire per le 
«provviste della baila, che è per me la più 
«tenera delle madri!» On asen.... 

SCENA IV. 
Tobia e detti. 


Tob. (entrando vivamente, correndo verso la ca- 
mera di Nespola) Nespola! 

Ber. Cosse gh'è ? 

Tob. Nient, nient.... (E la tòsa che la ven e l'è 
minga vestida....) 

Ber. È inscì, in dove l’è la nostra cara Angiolina® 

Tob. La ven, sciòra (Ma in dove el s'è casciaa 
el Nespola...) 

Ber. L'è già on’ora che spettem ! 


SCENA V. 
Angiolina, Nespola e detti. 


QUARTETTO. 
Ber. Cont'i zoccol l’Angiolina, 
Nostra tòdsa contadina, 
Chi conoss vestida inscì 
La toa tòsa, mia de mi. 


Sib. Chi conoss vestida insci È 
La mia tòsa toa de mi. 
Nes. Sanguanon, madontenina, 


L'è rabbiada la mammina. 

Dodes ann che la ved no 

La podeva spettà'nmò. 
Tob. Te le fada stamattina, 

Te le fada la berlina, 

Cerca el mezzo, o ceoco” 

De rangialla se te po’. 


ATTO UNICO 41 


Tob. Oh eccola chi! 

Ber. Mia tòsa! Ona Sibretta cont i zoccor! 

Nes. I ha ordinaa el dottor.... 

Ber. E vestida in quella manera ?! 

Nes. L’è ol dottor... 

Ber. Mi sont chi de princisbech. 

Nes. Ma però che guarden che fioreton d’ona 
cera, che guarden che gamb.... Nèmm, fagh 
vedè i gamb. 

Ang. (alzando la veste) Ecco, ecco. 

Ber. Ah ben, ben, g'avaremm de discòr e on 
poo sul seri; intanta andee a toeu la baila 
che comenciaremm cont lee. 

Sib. Sì, andee a toeu la baila. 

Nes. La baila? 

Tob. La baila? 

ar a han resòn, subet (piano a Tobia) Che 
idea! 

Tob. (Che idea?) 

Nes. Andemm, Angiorina. 

Ber. No, no, la tòsa lassélla chi. 

Nes. Lassalla chi? Si, sì.... (Adess la me squaja 
tutt’ i altaritt!) (via). 

Tob. Adess voo a toeughela mi la baila (via). 

Sib. (sedendosi) Nostra tòsa consciada in quella 
manera.... La colpa lè toa: lassalla a baila 
dodes ann; te gh’ee minga avuu propri de 
testa ! 

Ang. (accostandosi a Sibretta) Di’ su, donca, càr 
el mè vece ballotta. 

Sib. Vecc ballotta ?! i 

Ang. (giuocando co bréloque dell'orologio di 
Sibretta) Perchè ta tegnet tuce sti impiaster 
chi taccaa su? 

Sib. Guardandela ben, però, sta tòsa chi l'è 
minga mal. 

Ber. Quell se sa, l'è el mè sangu, donca! 

Ang. (allontanandosi da suo padre) Oh corpo 
d’ona pipa! Me sont pù regordada stamattina 
de pelà i pomm de terra per la minestra 
(corre ad eseguire). 

Ber. Corpo d’ona pipa?! Cosse te fee lì? 

Ang. Coss'hoo de fa... peli i pomm de terra 
per la minestra (canta). 

Ber. Sent, sent, che la canta i canzon di cideh! 
Te m'ee mai ditt in di tò letter che te can- 
tavet. 

Ang. Che letter? 

Ber. Sì, i tò letter de tutt’ i més. 

Ang. Ah, ah, ah! I mò letter.... Se sont gnanca 
bonna de fa lO! 

Ber. Eh?! Ma cosse t'han faa imparà a scola? 

Ang. A scoeura? Ah, ah, al! 

Ber. Sì, a scoeula. i 

Ang. Ma se soo gnanca dove la sia! 

Ber. Ma allora come l'è sta scenna ? Cosse te 

. fee chi ti? è 

Ang. Mi curi i occh. 

Ber. I occh! 

Ang. E poeu a rampeghi sui piant a cercà i 
niàd. 

Ber. Ah! Nostra tòsa, la tòsa de cà Sibretta 
che va sui piant a cercà i niàd e a cascià 
foeura i occh! E alla festa cosse te fee? 

Ang. Se in la settimana hoo faa la brava, la 
baila la me menna.e 

Ber. A messa ? 

Ang. No, no, a l’ostaria del Laghett; e là 

canti, salti, balli, mangi e bevi insemma al 
Giovannin. 

Ber. Chi l'è sto Giovannin ? 

Ang. Quell che devi sposà quand saront granda. 

Ber. Ah Signor, a la toa etaa! Ma sta baila 
l'è on belee faa a guggia! In dove l'è, dim- 
mel, in dove l'è? 

Ang. Chi ? 

Ber. Quella creatura infama che t'ha bailii, 

Ang. L'è adree a mangià l'erba. 

Ber. Comè, a mangià l'erba ? 

Ang. Ma sì (prendendo l'erba) Anzi adess voo 
a portagh de mangià (corre via cantando). 

Ber. De l’erba.... ona baila che mangia l'erba! 
Ah chi bisogna vegninn a voeunna... ghe 
voeur ona spiegazion. Baila, baila! Mi buj.... 


SCENA VI. 


Tobia e Nespola entrando da parte opposta 
vestiti da donna e detti. 


Tob. e Nes. (ad un tempo) Sont chi! 

Ber. e Sib. (c. s.) Oh! 

Nes, (Satanica el Tobia!) 

Tob. (Saltafissi, el Nespola!) 

Ber. Domà adess podevem veghen minga nanca 
voeunna, adess ghe n’emm chi dò. 

Nes. e Tob. (per partire). 

Ber. On moment: dove andee? Chi l’è la baila 
de vialter dò ? 

Nes. e Tob. L'è... 

Nes. Sont mi, i mè sciori. 

Ber. (a Totia) E vu chi sii? 

Tob. Mi sont... 

Nes. L'è la Lugrezia, la postera. 

Tob. Sigura, già.... (Sa podess cavammela!) 

Sib. Ma guarda, Berenice, come la ghe someia 
a sò marì! 

Nes. Ah... Sì... el disen tuce. L'è perchè ol mè 
omm l'è mè cusin; l'è on Nespola e mi sont 
di Nespola anca mi; a semm duu Nespola. 

Tob. Già, hin duu Nespol.... (fingendo di essere 
chiamato) A vegni (via). 

Ber. A nun adess. Vu de la mia tòsa avii faa 
foeura on pocch de bon: lee la bestemma 
come on arian, lee la canta come on baraba.... 

Nes. Però han viduu che brasc la g'ha? 

Ber. L'è minga quell che disi mi. L’è quella 
l’educazion che g’avii daa e de cui la me 
parlava tant in di sò letter ? L’è così che la 
impara la grammatica, la geografia? Insomma 
vu l’avii levada come voeunna che cascia 
foeura i occh! 

Nes. Oh Madonna santa, che manera de parlà... 
Ona fioeura struida che la ghe bagna el nàs 
a on nodàr! 

Ber. Comè ona paisanna me l’avii levada, e 
me la fee lavorà come on asnin! 

Nes. Oh mai pù... 


SCENA VII. 
Angiolina e detti. 
Ang. (entra canterellando con una secchia in 


mano, e vedendo Nespola vestito da donna) 
Ah, ah, ah! La mia baila vestida de donna! 

Ber. Eh? Cosse l’ha ditt ? 

Nes. (piano a Angiolina) Tàs, sanguanon! 

Ang. Perchè hii miss su quell vestii lì ? 

Nes. (c. s.) Tàs ona voeulta! 

Ber. Cosse la g'ha ? 

Nes. Oh la rideva perchè hoo miss su el vestii 
de la festa. 

Ber. Ben, ben, adess andee a ciamà el vost 
marì e vegnemmen a voeunna, perchè già l'è 
cert che nun la tòsa la lassem chi pù, 

Nes. Mè marì a l’è andaa a la cascada. 

Ber. Andemm a cercall. 

Sib. Andemm. (via) 

Nes. Come la se rimedia, le sà ol Signor. Adess 
a van a cerca ol me marì, Trovaran on bell 
mari. E poeu già bisognarà digh tutt coss. 


ARIA DI NESPOLA, 


Dodes ann compiss’ incoeu 
Ch’'è nassuu el mè primm fioeu, 
Dodes dì son staa papà. 
Poeu l'è mort!... L'è al mond de là! 
Me regordi la soa vòs; 
L'era viscor ie graziòs, 
Ma perchè el mè car Signor, 
Portamm via quel bell fior? 


S'el fudess ancamò chi!... 
Per cantagh de nott e dì; 
Fa la nanna bel popò 
Che te porti a cà el cocò. 

SCENA VIII. 
Tobia, Angiolina, Berenice, Sibretta e detto. 


Tob, Vòi Nespola, va in piazza che te spetten. 
Nes. Voo subit. (piglia la gran cassa e fa per 
uscire) 
Ber. Cosa l’ è quell robb lì? 
Nes. L'è on bellee che hoo compraa per l'An- 
giolina, 
ARIA DI ANGIOLINA, 


Vedendom la mia baila 
Che stava minga quietta, 
Lee toeumm ona trombetta 
Per farmi divertir. 

E poeu ho voruu el cri-cri 
La frusta, e poeu el pipì, 
Pigotta e pigottitt, 
Carozza e cavallitt. 

Ma tutti sti bellee 
Piaseven minga assee; 

Lee toeum el tamboron 
Per famm passà el magon 


SCENA ULTIMA. 
Tobia, Contadini e detti. 


Tob. (ai Contadini) Eccoi lì qui sciòri che voeur 
portà via la nostra Angiorina; el voeurii 
vialter? 

Con. No, no, voeurem minga. 

Ber. Oh questa poeu l'è bella! Emm minga de 
vess padron de menà via nostra tòsa? 

Tob. No, no, ca l'è minga padronna; nun ghe 
voeurem ben a l’Angiorina. 

Ber. (a Nespola) Insomma, coss'emm de fa per 
avegh la nostra tòsa ? 

Nes Per parte mia che la mennen pur via, ma 
se lee la voeur minga distaccass de mi, mi 
soo minga cosse fagh. 

Sib. Berenice, hoo trovaa mi el mezzo... 

Ber. Cosse l'è ? 

Sib. Menem via anca la baila. 

Nes. Chi? mi? Corpo.... 

Tob. (ride). 

Ber. Ve mantegnaremm finna quand scampee; ve 
passaremm ona giornada; e voster marì, sel 
voeur vegnì anca lu, ghe trovaremm on impiegh. 

Nes. Ma, che scusen, cosse t'an diset, Giorina? 

Ang. Sì, si, baila, a sti patti a voo a Milan, 
se de no ghe voo minga. 


Nes. S'ciao, femm anca questa (on quaicocs sue- 


cedarà!) 

Nes. Ve saludi, i mè càr amis, vorimm semper 
ben come avii faa finna adess, a mi e alla 
mia cara Angiolina! 


Sib. Finalment a Milan tornaroo 
Colla tòsa del mè primm amîr, 
Mi me senti a girà fina el còdo, 
Andemm, presto, corrim al vapòr. 
Nes. Te saludi, paés di mè gent, 
Ve saludi, cadregh de cà mia, 
Fin che scampi, g'avaroo in ment 
I campann, col tambòr, colla stia. 

Tob.Te saludi, e ti ciao, Angiolina, 


L'è de giusto de vegh la mammina, 


M'anca ben che vialter sii via 
Regordev del vost pover Tobia. 


Nes. Chi g'ha ’na tòsa 
De fa bailì, 
Chi voeur la baila 
Fecola chi, 


L'è in camba e sanna 
Come on spargiott, 
Su de la nanna, 
Su poporott. 


FINE. 






POTE ne uliicazion 9 


280, 53 On'improvvisada, scherzo comico in un atto di A. 


NE — L'apparenza l'inganna, commediola 

in un atto di Eugenio Fattorini. 

» 54 7 difett delsur Tapa, comm.in2 atti di E.Ferravilla. 

» 55 #/ 18 marz 1848, comm.in unatto di C. Arrighi, 

» 56 Offellee fa el 56 mestee, commedia in due di 

Giuseppa Volonté. È 

» 57 Nodare Perucohee, comm. in 8 atti di C. Arrighi. 

» 58 E? suicidi, commedia-parodia di P. Falconi. — E? 
capott, scherzo comico in un atto di G, Bonzanini. 

» 59 On di de Natal, dramma in un atto di C. Arrighi. 

». 60 Dopo trit ann, dramma in un atto di A, Dassi. — 

I malizi d'ona serva, scherzo comico in un atto 

di Eugenia Malinverni. 

» 61 Ona man lava l'altra e tutt e dò laden la faccia. 

commedia in tre atti di Filippo Villani. 

» 62 E/ DepI d'on Cappellon, farsa în un atto di C. 

rm i È 


Arrighi 

» 68 On ton e ona sorda, farsa in vnatto di C. Arrighi. 
— El casto Giuseppe, farsa in unatto dello stesso. 

» 64 Dal tecc a la cantina, comm.in 8atti di Ca Arrighi. 

» 65 A magi de servizi, comm. in 4 atti di C. Arrighi. 

idea della famiglia, comm. in un atto di C. Ar- 
righi. — mej manera de lassà la morbsa, 
comm. in un atto dello stesso. 

» 67 El Giovanin de S. Cristofen, comm. in 2 atti di 
Valerio Busnelli. — 04! i nero/ comm. in un 
atto di Enrichetta Oldani. 

» 68 On prét che sent de tese omm, comm. in 4 atti di 

; letto Arrighi. 
» 69 La sura Palmira Spésa, comm. in 5 atti per C. 


Arrighi. 

» 70 On ripleghi de nevbd coin in tre atti trascritta 
da C. Arrighi. 

» 71 Miece 6he secca? Marì che pecca! f&rsa in un atto 
di C. Arta. El Milanes in Isola (Seg. del Mi- 
lanes in Mar) da un vaudev. ital. dello stesso. 

» "72 Carlambreus de Montesell, commedia in due atti 
rifatta da Cletto Arrighi. 

» ‘78 L'amor veco el ven mai freco, tommedia di carat- 

ì tere in 4 atti per Cletto Arrighi. 

74 I duu ors, vaudeville di E. Giraud. — La coccia 

del can, vaudeville dello stesso. 

75 I conseguenz d'on SELReO quo, comm. in 2 atti di 

Eugenio Fattorini. EZ matrimoni del sur M. P. 
|. scherzo comico in un atto dello stasso. 4 
76 Qui pro quo, commedia in un atto di E. Giraud 
#1 Teresa, ossia Divorzi o duell, comm. in 4 
Cletto Arrighi. 

3 LEN LU SA 
Fasc. 78 AA, maledetta scherzo comico dalai 
: Monteggia. — E/ sur zio — Pin, Cecchine Zefft- 
rin, commedia in un atto dello stesso. 
» . 79 On sccrista in dî pettol, vaudeville di E. Giraud. 
» 80 Luis Beretta (se del dramma E/ 18 Mars 
1848) scene in un atto di E. Giraud. — La 
mosca, operetta chinese dello stesso. ” 
»_. 81 El sur Peilrin in coscrizion, commedia in 4 atti 
di Antonio Dassi, (continuazione del Nodar e Pe- 
rucchee e ‘în quarella). è 
» 82 Amore affari, commedia in 4 atti di C. Arrighi, 
» 83 La Marg. n della Cagnoeula, comm, in 3 atti 
È di Antonio Dassi. — On di de Santa Rosa, scene 
domestiche dello stesso. ° 
» 84 Moschin, Vairon e Comp., commedia in 3 atti di 
85 Li TE in 2 atti di C. hi 
‘amor che scappa, comm. in 2 atti di C. Arrighi. 
86 On sabet grass. vaniaville per C. Archi. — On 
garofoi de cingfoeuj, comm.inunatto dello stesso. 
87 On minister in erba, comm. in & atti di C. Arrighi, 
88 E/prestitde Barlassina,comm. in 3 atti di C. Arrighi. 
89 La sura Santorenzi, comm. in 8 atti di C. Arrighi. 
90 El (randuca de Gerolstein, commedia în 8 atti di 
C. Arrighi. — On dall în maschera, paredia in 
* un atto dello stesso. 
< », 91 On matrimon mici procura, commedia in due atti 


di Cletto Arrighi. — E/ sur Fonsin, commedia 
in un atto dello stesso. 
» 92 La Fiorista, commedia originale în 4 atti, di Gia- 
como Bonzanini,. ; 
» 93 Lavendetta d'on Cugnaa, Comm. in2atti di A, Dassi. 
_ — La ghitarra de Stradicari, farsa in un atto di 
9 Duroni e Giraud. È 
9 On scavezzacoli, commedia in 2 atti di G. Tradico. 
95 Iscoeul de ball, comm. in 3 atti di Edoardo Mendel. 
96 On ttonin, comm, orig. in.2 atti di C. Cima. 
97 Carlo Portae i so poesij, scene dell'epoca in 3 atti 
ri di Teodoro Anselmi, 
98 Leggerezza!.. scherzo comico in un Atto di Leo Ve- 
eità. — E/ 6 febbrar 1853, bozzetto dramma- 
3 tico in 2 quadri di Teodoro Anselmi... |, 
99 On lumin lontan lontan, comm. in 4 atti di C. Ci 
100 Chi sprezza ama, comm. in 2 atti di G. Duro 
101 E? garibaldin, Idillio in un-atto di E. Giraud.;) 
‘,102 I saltador, vaudeville in 2 atti di E. Giraud.,. 
103 Scrittura doppia! commedia in 4 atti di G. Du', 
104 Ona partida alla méra! com. in l atto di F.F' |. 
v *. Sì spedisce franco dietro l'importo in vaglia pos: 

